2002/1003/EY: Komission päätös, tehty 18 päivänä joulukuuta 2002, lammasrotujen prioniproteiinien genotyyppiä koskevan selvityksen vähimmäisvaatimuksista (ETA:n kannalta merkityksellinen teksti) (tiedoksiannettu numerolla K(2002) 5102)



Virallinen lehti nro L 349 , 24/12/2002 s. 0105 - 0107



Komission päätös, tehty 18 päivänä joulukuuta 2002, lammasrotujen prioniproteiinien genotyyppiä koskevan selvityksen vähimmäisvaatimuksista (tiedoksiannettu numerolla K(2002) 5102) (ETA:n kannalta merkityksellinen teksti) (2002/1003/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tiettyjen tarttuvien spongiformisten enkefalopatioiden ehkäisyä, valvontaa ja hävittämistä koskevista säännöistä 22 päivänä toukokuuta 2001 annetun Euroopan parlamentin ja neuvoston asetuksen (EY) N:o 999/2001,(1) sellaisena kuin se on viimeksi muutettuna komission asetuksella (EY) N:o 1494/2002,(2) ja erityisesti sen 23 artiklan, sekä katsoo seuraavaa: (1) Scrapie aiheuttaa huomattavan eläinten terveyteen liittyvän ongelman yhteisön lammas- ja vuohipopulaatiossa. (2) Käytettävissä ei ole validoitua rutiinidiagnoosimenetelmää, jolla voitaisiin erottaa toisistaan naudan spongiformisen enkefalopatian (BSE:n) aiheuttama ja scrapie-infektio lampaissa ja vuohissa. BSE-infektion esiintymistä lampaissa ja vuohissa luonnollisissa olosuhteissa ei ole näyttöä. On kuitenkin edelleen jossain määrin epävarmaa, olisiko BSE voinut tarttua lampaisiin ja vuohiin ja voisiko sitä vielä esiintyä näissä eläimissä. Tarttuvien spongiformisten enkefalopatioiden (TSE-tautien) aiheuttama infektio lampaissa ja vuohissa saattaa siis aiheuttaa riskin myös kansanterveydelle. (3) Tutkimuksissa on osoitettu, että tietyt prioniproteiinin genotyypit aiheuttavat lampaissa resistenssiä scrapieta kohtaan. Tähän mennessä saadun näytön mukaan vastaavaa geneettisesti määräytyvää BSE-resistenssiä esiintyy lampaissa, kun ne altistetaan suun kautta BSE-infektiolle koeolosuhteissa. (4) Pienmärehtijöistä peräisin olevan aineksen turvallisesta hankinnasta 4 ja 5 päivänä huhtikuuta 2002 antamassaan lausunnossa tieteellinen ohjauskomitea vahvisti ohjeet pääkohdille jalostusohjelmassa, joka tähtää TSE-resistenssin aikaansaamiseen lampaissa. Yksi vaatimus on tehdä arvio ARR-/ARR-tyypin lampaiden esiintymistiheydestä kussakin merkittävässä rodussa. On asianmukaista, että jäsenvaltioissa tehdään lammasroduista selvitys näiden tietojen hankkimiseksi. (5) Komissio on ehdottamassa neuvostolle ja Euroopan parlamentille, että asetusta (EY) N:o 999/2001 muutetaan siten, että siinä annetaan oikeusperusta tämän päätöksen sisältämille toimenpiteille. Ennen sitä on tarpeen tehdä tämä päätös siirtymätoimenpiteenä. (6) Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Määritelmät Tässä päätöksessä sovelletaan liitteessä I vahvistettuja määritelmiä. 2 artikla Selvitys lammasrotujen prioniproteiinin genotyypeistä Kunkin jäsenvaltion on 1 päivään heinäkuuta 2003 mennessä saatettava päätökseen selvitys prioniproteiinin genotyypistä kussakin kyseisen valtion kotoperäisessä tai sen alueella merkittävän populaation muodostavassa lammasrodussa. Selvitys on tehtävä liitteessä II vahvistettujen vaatimusten mukaisesti. 3 artikla Jäsenvaltioiden raportit komissiolle Jäsenvaltioiden on toimitettava komissiolle raportti 2 artiklassa säädetystä selvityksestä 1 päivään lokakuuta 2003 mennessä 4 artikla Komission raporteista laatima tiivistelmä jäsenvaltioille Komissio esittää jäsenvaltioille tiivistelmän 3 artiklan mukaisesti saamistaan raporteista kolmen kuukauden kuluessa raporttien vastaanottamisesta. 5 artikla Osoitus Tämä päätös on osoitettu kaikille jäsenvaltioille. Tehty Brysselissä 18 päivänä joulukuuta 2002. Komission puolesta David Byrne Komission jäsen (1) EYVL L 147, 31.5.2001, s. 1. (2) EYVL L 225, 22.8.2002, s. 3. LIITE I Määritelmät 1. Alleeli määritetään prioniproteiinin geenin kodonien 136, 154 ja 171 koodaamien aminohappojen perusteella. Kullekin alleelille annetaan kolmikirjaiminen koodi seuraavan taulukon mukaisesti. >TAULUKON PAIKKA> 2. Genotyyppi määritetään kahden alleelin yhdistelmänä. Ellei ARQ- ja ARH-alleeleja voida erottaa toisistaan, näitä kahta alleelia voidaan kuvata yhteistermillä. 3. Jalostusarvoltaan korkeatasoisena karjana pidetään samasta rodusta koostuvaa karjaa, jota pidetään yhdellä tilalla ja/tai saman kasvattajan vastuulla ja joka a) koostuu puhdasrotuisista jalostuslampaista ja -vuohista annetussa neuvoston direktiivissä 89/361/ETY olevan määritelmän mukaisista puhdasrotuisista jalostuslampaista; tai b) on muista lampaista koostuva karja, jonka jäsenvaltion toimivaltainen viranomainen on tunnustanut jalostuslampaiden markkinoinnin tai tuotannon kannalta erittäin merkittäväksi ja jonka jäsenvaltion toimivaltainen viranomainen haluaa sisällyttää selvitykseen. Määritelmän piiriin kuuluvat keinosiementämistä varten pidettävät pässit mutta eivät pässit, joita pidetään ainoastaan tavanomaisten uuhien kanssa tehtävää jalostusta varten. LIITE II Vaatimukset jalostusarvoltaan korkealuokkaiseen karjaan kuuluvien lampaiden prioniproteiinin genotyyppiä koskevalle selvitykselle 1. Näytteet otetaan liitteessä I annetun määritelmän mukaiseen jalostusarvoltaan korkealuokkaiseen karjaan kuuluvista lampaista. 2. Kustakin rodusta otetaan vähintään 50 näytettä. 3. Näytteet otetaan siten, että otos edustaa koko rotua kyseisessä jäsenvaltiossa. 4. Jos 2 ja 3 kohdassa kuvatun näytteenottomenettelyn tuloksena rodusta ei löydy yhtään eläintä, jolla on ARR-alleeli, rotuun on sovellettava tehostettua näytteenottomenettelyä.